CELEX: 32018B0664
Language: bg
Date: 2017-03-23 00:00:00
Title: Решение (ЕС) 2018/664 на пленарната сесия на Единния съвет за преструктуриране от 23 март 2017 година относно освобождаването от отговорност за изпълнението на бюджета и приключването на отчетите на Единния съвет за преструктуриране за финансовата 2015 година (SRB/PS/2017/02)

30.4.2018   
            
            
               BG
            
            
               Официален вестник на Европейския съюз
            
            
               L 110/139
            
         РЕШЕНИЕ (ЕС) 2018/664 НА ПЛЕНАРНАТА СЕСИЯ НА ЕДИННИЯ СЪВЕТ ЗА ПРЕСТРУКТУРИРАНЕ
   от 23 март 2017 година
   относно освобождаването от отговорност за изпълнението на бюджета и приключването на отчетите на Единния съвет за преструктуриране за финансовата 2015 година (SRB/PS/2017/02)
   НА СВОЯТА ПЛЕНАРНА СЕСИЯ ЕДИННИЯТ СЪВЕТ ЗА ПРЕСТРУКТУРИРАНЕ,
   като взе предвид член 50, параграф 1, буква б) и член 63, параграф 8 от Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (1),
   като взе предвид членове 103, 104 и 105 от Финансовия регламент на Единния съвет за преструктуриране, приет с Решение на пленарната сесия от 25 март 2015 г. (SRB/PS/2015/05) и изменен с Решение на пленарната сесия от 16 март 2016 г. (SRB/PS/2016/13),
   като взе предвид Решението на пленарната сесия от 6 януари 2017 г. за установяване на процедура на пленарната сесия за освобождаване на председателя на Единния съвет за преструктуриране от отговорност по отношение на изпълнението на бюджета на Съвета (SRB/PS/2017/01),
   като взе предвид окончателните годишни отчети на Единния съвет за преструктуриране за финансовата 2015 година, одобрени на заседанието на Съвета на 28 юни 2016 г.,
   като взе предвид годишния отчет за дейността на Единния съвет за преструктуриране за финансовата 2015 година, приет на заседанието на Съвета на 28 юни 2016 г.,
   като взе предвид годишния доклад на Сметната палата, съдържащ декларацията за достоверност относно надеждността и точността на отчетите и законосъобразността и редовността на свързаните с тях операции, както и за доброто финансово управление за финансовата 2015 година, заедно с отговорите на Единния съвет за преструктуриране,
   като взе предвид доклада на Сметната палата съгласно член 92, параграф 4 от Регламент (ЕС) № 806/2014 относно всички условни задължения (на Съвета за преструктуриране, на Съвета, на Комисията или на друг орган), възникнали в резултат на изпълнението на задачите на Съвета за преструктуриране, Съвета и Комисията съгласно този регламент, заедно с отговорите на Съвета за преструктуриране, Съвета и Комисията,
   РЕШИ СЛЕДНОТО:
   
               1.
            
            
               Освобождава председателя на Единния съвет за преструктуриране от отговорност по отношение на изпълнението на бюджета за финансовата 2015 година;
            
         
               2.
            
            
               Одобрява окончателните отчети на Съвета за преструктуриране за финансовата 2015 година;
            
         
               3.
            
            
               Излага констатациите си в предложението по-долу;
            
         
               4.
            
            
               Възлага на председателя на Единния съвет за преструктуриране да уведоми за това решение Съвета, Комисията и Европейската сметна палата и да осигури публикуването му в Официален вестник на Европейския съюз и на интернет страницата на ЕСП.
            
         
      Съставено в Брюксел, 23 март 2017 година.
      
         
            За пленарната сесия на Съвета
         
         
            Член на пленарната сесия на ЕСП
         
         Frank ELDERSON
      
   
   
      (1)  ОВ L 225, 30.7.2014 г., стр. 1.